सीमापार से फायरिंग में बीएसएफ जवान शहीद  
जम्मू के आरएस पुरा सेक्टर में पाकिस्तान की ओर से गोलीबारी की गई। गोलीबारी के पीछे घुसपैठ की कोशिश बताई जा रही है।
भारत−पाकिस्तान सीमा पर शनिवार को फायरिंग के दौरान बीएसएफ का एक जवान शहीद हो गया। रविवार सुबह 8 बजे फिर सीमा पर भारत-पाक के जवानों के बीच फायरिंग हुई, जो कि लगभग 45 मिनट तक चली। पाकिस्तान की अमरावली पोस्ट से बीएसएफ के निकोवाल पोस्ट पर फायरिंग की गई।  शनिवार शाम जम्मू के आरएस पुरा सेक्टर में सीमापार से इस जवान को निशाना बनाकर गोली चलाई गई। गोली बुधवार पोस्ट पर तैनात बीएसएफ की 193वीं वाहिनी के जयकिशन के पेट में लगी। गोलीबारी के पीछे घुसपैठ की कोशिश बताई जा रही है। बीएसएफ की ओर से जवाबी कार्रवाई भी की गई। इस दौरान दोनों ओर से करीब 45 मिनट तक फायरिंग हुई। सेना ने इस मसले पर पाकिस्तान के साथ फ्लैग मीटिंग बुलाई है।